આચાર્યશ્રી સુહસ્તિસૂરિ એક વિશિષ્ટ કોટિના જ્ઞાાનીપુરુષ હતા. એકવાર બપોરે એમના શિષ્ય-સાધુ ગોચરી લેવા નીકળ્યા હતા. ઘેર ઘેર ફરીને નિર્દોષ ગોચરી લઈને તેઓ પાછા ફરી રહ્યા હતા. એવામાં રસ્તામાં એક ભિખારી મળ્યો. એ ભિખારી અત્યંત દરિદ્ર અવસ્થામાં હતો. એના વસ્ત્રો મેલાઘેલાં હતા એના ચહેરા પર ભૂખનું દુઃખ દેખાઈ આવતું હતું. એણે જોયું તો સાધુ-મહાત્મા ગોચરી વહોરીને આવી રહ્યા છે એમના હાથમાં ભિક્ષાપાત્ર છે, એટલે સ્વાભાવિક રીતે જ ભિખારીએ સાધુ-મહાત્માને કહ્યું.